# HR anbefalinger for internasjonal rekruttering og mottak ifb. Covid-19

Covid-19 pandemien befinner seg i ulike faser rundt om i verden og det pågår omfattende reiserestriksjoner som gjør internasjonal rekruttering og mottak utfordrende. Vi har her samlet en rekke anbefalinger for HR og ledere for hvordan håndtere spørsmål rundt mottak, oppstart, IT og sikkerhet i av internasjonale kandidater. Vi har skilt mellom de som omfattes av EØS regelverket og fra tredjeland, og hvor de er i rekrutteringsprosessen. Merk at om hele rekrutteringsprosessen har vært gjennomført digitalt anbefales det å bruke prøvetiden på 6 måneder aktivt.

## Kort presisering om definisjon EØS og tredjelandsborgere:

EØS landene inkluderer Belgia, Bulgaria, Danmark, Estland, Finland, Frankrike, Hellas, Irland, Island, Italia, Kroatia, Kypros, Latvia, Liechtenstein, Litauen, Luxembourg, Malta, Nederland, Norge, Polen, Portugal, Romania, Slovakia, Slovenia, Spania, Sverige, Tsjekkia, Tyskland, Ungarn og Østerrike. Merk at Sveits er ikke EØS-land, men omfattes av reglene, Storbritannia og Nord-Irland er omfattet av EØS-avtalen i overgangsperioden til 31.12.2020 (britiske statsborgere må fom. 01.01.2021 søke som tredjelandsborgere)

Kandidater som er statsborgere av andre land enn de som omfattes av [EØS](https://snl.no/E%C3%98S)-avtalen eller [EFTA](https://snl.no/EFTA)-konvensjonen, betegnes som tredjelandsborgere i utlendingsforvaltningen. Det omfatter i all hovedsak personer fra ikke-europeiske stater som USA, Kina, Afghanistan, Marokko, Chile, Vietnam og så videre. Også [statsløse](https://snl.no/statsl%C3%B8se) som kommer fra ikke-europeiske stater, regnes som tredjelandsborgere. Enkelte europeiske stater som Hviterussland, Ukraina, Russland, Moldova og Tyrkia er heller ikke omfattet av EØS-avtalen eller EFTA-konvensjonen, og borgere derfra regnes også som tredjelandsborgere.

NB! Inntil videre gis det ikke innreise fra noen land utenom EØS. Dette gjelder både fra land som normalt sett er visumfri (dvs. kan oppholde seg i Norge inntil 90 dager) og fra land med krav om besøksvisum.

## Kandidater fra et EØS-land som *har fått tilbud* om arbeidskontrakt hos OsloMet

* Oppstart

Kandidater fra et EØS-land som har mottatt en arbeidskontrakt fra OsloMet bør forberede seg på å reise til Oslo så nært oppstartdato som mulig. En oppstart i Norge sikrer trygderettigheter og OsloMet unngår registrering og betaling av trygd og arbeidsgiverregistrering til et annet land. Anbefalingen gjelder selv om de må starte sin jobb på OsloMet på hjemmekontor til universitetet er tilbake til normal drift. For kandidater fra EØS-land som ikke har utreisetillatelse fra eget land bør det tilrettelegges for oppstart på hjemmekontor i hjemlandet.

* Innreise

EØS-borgere kan reise til Norge nå og trenger ikke søke om oppholdstillatelse. Kandidaten må kunne vise fremarbeidskontrakten på reisen til Norge for å dokumentere gyldig innreisegrunn så det er viktig at de får beskjed om å ta det med før avreise. Det anbefales også at dere utsteder et [ansettelsesbevis s](https://www.udi.no/globalassets/global/skjemaer/ansettelsesbevis-eos-efta-gp7116-b.pdf)om sendes som vedlegg til kandidaten som de kan fremvise ved ankomst i passkontrollen på Gardermoen. Gi beskjed om at ansettelsesbeviset kun er på norsk samt om at de må i 10 dagers karantene etter ankomst i Oslo ved å sende de denne lenken til [FHI på engelsk](https://www.fhi.no/en/op/novel-coronavirus-facts-advice/facts-and-general-advice/travel-advice-COVID19/).

NB! 1. Enkelte EØS land har fortsatt utreiseforbud, som eks. Polen og Tsjekkia. Kandidater er selv ansvarlige for å sjekke sitt lands utreiseregler i avtale om oppstart ved OsloMet.

NB! 2. Kandidatens familie kan inntil videre ikke reise inn sammen med den nyansatte. For oppdateringer sjekk.

* Oppholdsrett og ID-nummer

Norske myndigheter krever at kandidater skal registrere seg som hos politiet og må vise frem en arbeidskontrakt fra OsloMet for å få oppholdsrett. Dette gjøres på [SUA](https://www.sua.no/) i Oslo. Kandidaten må bestille time online før de drar dit og passe på at de er ferdig med karantene tiden. Registrering hos politiet MÅ gjøres innen 3 måneder. Etter registrering hos politiet søkes det om flytting, fødselsnummer og skattekort. Det er også mulig at arbeidsgiver gjør dette for kandidaten via et «Power of attorney» skjema FØR kandidaten kommer til Norge. Det anbefales å bruke vår avtale med Oslo Handelskammer for å ordne dette.

* Skatt og lønn

Om det ikke er mulig for kandidaten selv å søke om skattekort ved fysisk oppmøte for ID-bevis trekkes 50% skatt inntil skattekort er på plass. Dette kan unngås ved at arbeidsgiver søker om skattekort for den nyansatte. På OsloMet er det avdeling økonomi i FA som har fullmakt fra Skatteetaten via elektronisk signatur. Har du kandidater dette er aktuelt for kontakt Avd. Økonomi FA ved Liv Bjørgum på [livbj@oslomet.no](mailto:livbj@oslomet.no) eller Inger-Heidi Flesli på [ingerhei@oslomet.no](mailto:ingerhei@oslomet.no) for bistand. Dette gjelder også kandidater fra EØS land som ikke har utreise tillatelse og som starter sitt arbeidsforhold ved OsloMet fra sitt hjemland.

* IT-utstyr

I de tilfeller hvor kandidaten ikke får innreise til Norge vil det være begrensninger på arbeidet de kan starte. Bruk av egen PC bør avtales med OsloMet sin IT avdeling. Kontakt IT service desk på tlf [(+47) 67235555](tel:(+47)%2067235555) eller e-post [itservicedesk@oslomet.no](mailto:itservicedesk@oslomet.no). Det vil ikke være mulig å kjøpe inn teknisk utstyr fra et annet land mot refusjon da innkjøp og drift av utstyr skal forvaltes av vår IT-avdeling. Når fysisk oppstartdato er avtalt bestilles teknisk utstyr etter vanlig rutine. Den ansatte bør gjøres kjent med OsloMets IT sikkerhetsinformasjon [her](https://ansatt.oslomet.no/en/data-security)

* Adgangskontroll

For alle nyansatte som må jobbe på hjemmekontor fra hjemlandet anbefales det begrenset BAS-tilgang frem til fysisk oppstart i Oslo. Husk å endre tilgangen når det er tilbake til normal oppstart.

* HMS

Kandidater må få tilsendt informasjon om smittevern og hvordan jobbe godt på hjemmekontor. Aktuelle lenker finner du [her](https://student.oslomet.no/en/generelle-retningslinjer-smittevern.). Henvis også til tidligere retningslinjer om hjemmearbeid under Covid-19 pandemien tilgjengelig på engelsk for nyansatte, gjesteforskere og stipendiater.

* Trygderettigheter og SPK

Nyansatte må få tilbud om egen avtale med Folketrygden. Kandidater som er EØS borgere og starter sitt arbeidsforhold fra hjemlandet kan melde seg inn [her](https://www.nav.no/en/home/rules-and-regulations/membership-of-the-national-insurance-scheme). Det er i tillegg laget bilaterale avtaler med USA, Canada, India og Australia. Kandidater fra andre land må sørge for privat forsikring til de har sin første arbeidsdag i Norge. Arbeidsgiver kan også søke om trygderettigheter hos NAV på vegne av ansatte. For bistand kontakt Avd. Økonomi FA ved Liv Bjørgum på [livbj@oslomet.no](mailto:livbj@oslomet.no) eller Inger-Heidi Flesli på [ingerhei@oslomet.no](mailto:ingerhei@oslomet.no).

* Digitale nytilsattkurs

Den nyansatte bør får beskjed om å ta digitalt nyansattkurs på engelsk [HER](https://virksomhetsplattformen.difi.no/local/course_page/home_page.php?id=1469). Innlogging via Feide (når de har fått OsloMet e-post adresse) eller ID-portalen. Velkomstdagen er satt til 9. september, men det er foreløpig uklart om den kan foregå på campus eller må holdes digitalt, informasjon kommer.

## Kandidater fra et EØS-land som har søkt på OsloMet men ikke mottatt et tilbud

* Oppstart

Har du søkere fra EØS-land i en rekrutteringsprosess, anbefales det å be dem forberede seg på innreise til Norge så nær oppstartdato som mulig og ha hjemmekontor i Oslo inntil universitetet er tilbake i normal drift. Kandidater fra et EØS-land som pt. ikke har utreisetillatelse vil få tilbud om oppstart i hjemlandet.

* Innreise

Det er ingen restriksjoner på innreise til Norge for EØS-borgere som er regnet som faglært arbeidskraft men merk at enkelte EØS land har egne utreiserestriksjoner.

*Se videre anbefalinger samme som over ang. registreringsbevis, ID, flytting og skatt.*

## Kandidater som er tredjelandsborger som har mottatt tilbud eller er i en rekrutteringsprosess

#### Tilbud om ansettelse for tredjelandsborgere

Det anbefales at tilbud om ansettelse baseres på godkjent arbeidstillatelse og innreise til Norge. Det anbefales å holde tett kontakt med søkeren der oppstartdato kan drøye i tid. Det anbefales å legge til følgende klausul i arbeidskontrakten:

I feltet First date of employment skrives*: “Startup date is based upon approval of your working visa”*

I feltetOther conditions: *“To commence the position you must have a valid work visa. If you have not been given access to Norway and/or have a valid work visa due to the Covid-19 situation within 6 months of receiving this offer, the offer may no longer be valid. We will then reconsider the offer based on the current situation.”*

*Tilleggstekst for stipendiater: You must also have been accepted to Faculty XXX PhD program on the first attempt.*

* Oppstart

Tredjelandsborgere må søke om oppholdstillatelse og få den godkjent før de kan begynne jobben på OsloMet, og de skal ha søke som faglært arbeidstaker [her](https://www.udi.no/en/). HR må fylle ut og sende til kandidaten på e-post et “[offer of employment](https://www.udi.no/globalassets/global/skjemaer/offer-of-employment-e.pdf)” skjema som er et bevis på tilbud om arbeid fra OsloMet. UDI vil ikke godta OsloMet sin arbeidskontraktsmal for å søke oppholdstillatelse, kun UDI sin egen mal. Kandidaten kan inntil videre ikke søke om ID eller skattekort siden dette avhenger av oppholdstillatelse. Da dokumentasjon normalt må fremvises en norsk ambassade i hjemlandet hvor det nå er usikre åpningstider kan det være aktuelt å søke om oppholdstillatelse for kandidaten. Det er også mulig at arbeidsgiver gjør dette for kandidaten via et [power of attorney](https://www.udi.no/globalassets/global/skjemaer/power-of-attorney-e.pdf) skjema FØR kandidaten kommer til Norge. Det anbefales å bruke vår avtale med Oslo Handelskammer for å ordne dette. Husk å få DUF-nummer fra kandidaten som er registreringsnummeret de får fra UDI, samt at kandidaten må betale for søknaden som enklest gjøres med et kredittkort.

* Innreise

Generelt er det fortsatt sterke reiserestriksjoner, men ingen regel uten unntak. Det skilles mellom kandidater med eller uten visumplikt til Norge og de som har blitt innvilget en oppholdstillatelse før eller etter 20. april 2020. Om du har kandidater i prosess som allerede har søkt og fått innvilget en oppholdstillatelse **før 20. april 2020** og fått innreisevisum, kan de få reise inn til Norge så lenge innreisevisumet fortsatt er gyldig. Om kandidaten har fått utstedt innreisevisum, men ikke får reist inn til Norge før innreisefristen løper ut, kan kontakte UDI og be om forlengelse [her](https://www.udi.no/en/contact-us/applicants-with-questions-about-a-case-or-regulations/). Om kandidaten har søkt om oppholdstillatelse **etter 20. april 2020** så vil det stå i vedtaket om de kan reise til Norge eller ikke nå. NB! [De fleste som har fått eller får oppholdstillatelse etter 20. april 2020 kan ikke reise til Norge nå](https://www.udi.no/viktige-meldinger/personer-som-far-oppholdstillatelse-kan-ikke-reise-til-norge-na/). Kandidater med innreise må kunne vise fremarbeidskontrakten fra OsloMet på alle flyplassjekkpunkter. Dette må de få beskjed om før de starter reisen og det anbefales også at kandidaten får tilsendt et [ansettelsesbevis](https://www.udi.no/globalassets/global/skjemaer/ansettelsesbevis-eos-efta-gp7116-b.pdf) som de kan vise ved ankomst i passkontrollen på Gardermoen. Gi gjerne beskjed om at ansettelsesbeviset kun er på norsk men at de bør ta det med. Alle kandidater som reiser inn til Norge fra et annet land må i 10 dagers karantene. Sjekk oppdateringer fra UDI [her.](https://www.udi.no/om-koronasituasjonen/er-i-utlandet-sporsmal-og-svar-for-borgere-av-land-utenfor-eueos/#link-18063)

NB! 1. Oppholdstillatelse følger statsborgerskap så om du har kandidater som er tredjelandsborgere men oppholder seg i Europa må de fortsatt søke oppholdstillatelse basert på statsborgerskap og ikke landet de bor i nå.

NB! 2. Generelt tar det 4 uker å få oppholdstillatelse for en tredjelandsborger som søker som faglært og 2 mnd. for medfølgende familie. Om dere har kandidater som ønsker å flytte med sin familie til Norge samtidig som arbeidstakeren vil det inntil videre ikke være mulig om de ikke er omfattet av unntaksreglene.

* IT-utstyr

Om kandidaten er tredjelandsborger med innreisetillatelse til Norge gjelder samme regler om PC-utstyr som EØS-borger. Kandidater uten oppholdstillatelse og innreise til Norge skal ikke kunne starte sitt arbeidsforhold på egen PC fra sitt hjemland.

* Adgangskontroll

Det anbefales at tredjelandsborgere gis begrenset adgang til OsloMet-systemer før fysisk oppstart i Oslo. Kontakt OsloMet sin IT avdeling for forespørsler rundt dette.

## Tredjelandsborgere som allerede er ansatt ved OsloMet

#### IT utstyr

* Om ansatte ønsker å reise hjem og ta med OsloMet registrert IT utstyr til et annet land for å jobbe ut over ved tjenestereiser (det vil si deltakelse på konferanse og annet), må dette søkes om til nærmeste leder og IT avdeling minimum 2 uker før avreise. IT avdelingen kan etter avtale utstede en spesialtilpasset PC ved lengre opphold utenlands.
* Om den ansatte jobber på egen PC utenlands kan adgangen til OsloMets systemer begrenses til student tilgang. IT avdelingen vil informere om dette samtidig med eventuell innvilgelse av søknad om å jobbe fra utlandet.
* Den ansatte skal gjøre seg kjent med IT sikkerhetsinformasjon [her](https://ansatt.oslomet.no/en/data-security)
* Den ansatte skal gjøre seg kjent med generell sikkerhet ifb. med reiser [her](https://hioa365.sharepoint.com/sites/Internasjonaltmottak/Delte%20dokumenter/General/Prosedyrer%20og%20retningslinjer/-%09https:/www.sikresiden.no/en/preventive/beforeyoutravel)

#### Retur til Norge

* Høringen som er forventet klar 27 mai foreslår begrenset innreise til Norge for tredjelandsborgere ut 31.12.2020. For OsloMet ansatte som er tredjelandsborgere og som velger å reise hjem over sommeren medfører det en høy risiko for at de ikke vil kunne returnere til Norge til høst semesteret. Dette vil ha konsekvenser for prosjekter og ansettelsesforhold. Det er derfor svært viktig at enhver reise avklares med leder og at det legges en plan for retur.

Tips! Med dette interaktive kartet kan du sjekke hvilke oppdateringer som gjelder for hvert land akkurat nå <https://gowork.ges.deloitte/>

E-POST MALER

Mal e-post til kandidater som har mottatt et tilbud fra OsloMet:

**Til EØS-borgere:**

Dear xxx,

As agreed upon your start date at OsloMet is xxx, and we hope that it will be possible to travel to Norway within this date. If not we are looking for a solution where it could be possible that you start working from home, and then travel to Norway as soon as possible. Before we plan for this we need to know if this would be a possible solution for you? And if so do you have a computer you can use until you arrive in Norway and get your computer from OsloMet?

Please let us know if this is a possible solution for you so that we can plan for your start date at OsloMet.

Kind regards,

Xxx

**Til tredjelandsborgere:**

Dear xxx,

As agreed upon your start date at OsloMet is xxx /. Your starting date at OsloMet will depend on the confirmation of your working visa to Norway. As there are still travel restrictions from non-EU countries to Norway, we will keep you posted on when it will be possible to travel to Norway. You are not able to start working without a working visa and we must therefore await updates on the Covid-19 situation. There are some exceptions and if you have prior relations to Norway via work or family, you may be eligible for travelling to Norway.

Please let us know if this is a possible solution for you so that we can plan for your start date at OsloMet.

Kind regards,

Xxx